als_Latn dik_Latn sag_Latn
Qeveria shqiptare ka ndërmarrë një vendim të pazakontë për të pezulluar të gjitha procedurat e prokurimit deri në krijimin e qeverisë së re, pa dhënë shpjegime për arsyet që e kanë shtyrë të ndërmarrë një hap të tillë, i cili duket se i jep vetes atributet e parlamentit.
Ndërsa pak muaj më parë, niveli i Fierzës qe ndër më të lartit në histori dhe prodhimi qe i bollshëm, menjëherë pas zgjedhjeve të 25 qershorit, kompanitë e sektorit kanë hapur procedura për importe të larta ndërkohë që të dhënat financiare e teknike kanë muaj që nuk publikohen.
Korçarët hodhën rreth 800 vota më pak për Partinë Socialiste, por Partia Demokratike u ndëshkua me 5 mijë vota më pak. Rritja e votave të LSI-së nuk mjaftoi për t’i dhënë asaj dy mandate deputetësh në qarkun e Korçës.
Në garën zgjedhore të së dielës, numri i votuesve në Berat ra me mbi 8 mijë në krahasim me katër vjet më parë, ndërsa lista e votuesve është rritur me gati 5 mijë vetë. Megjithatë, socialistët arritën të marrin 2,500 vota më shumë se katër vjet më parë duke lënë PD dhe LSI më me pak vota.
Raporti paraprak i vëzhguesve ndërkombëtarë për zgjedhjet e së dielës, publikuar së fundmi, flet për pushime të pamotivuara dhe të paligjshme nga puna nga ana e ministrave teknikë, presion mbi votuesit e punësuar në shtet dhe privat, votim për persona të tjerë dhe firma të ngjashme në 5% të vrojtimeve.
Pas vetëm dy muajsh në krye të Lëvizjes Socialiste për Integrim, Petrit Vasili deklaroi se tërhiqet si pjesë e riorganizimit të kësaj partie në opozitë dhe propozon për postin e kryetares Monika Kryemadhin, bashkëshorte e presidentit të zgjedhur Ilir Meta.
Qarku i Lezhës i dha për herë të parë disa mijëra vota më shumë Partisë Socialiste ndërsa i hoqi disa mijëra vota të tjera Partisë Demokratike. LSI siguron mandatin me 11 mijë vota.
Partia Demokratike arriti të marrë pesë deputetë në zgjedhjet e së dielës në Shkodër, ndërkohë që Partia Socialiste iu afrua për herë të parë përmbysjes së rezultatit në këtë qark. Tom Doshi zgjidhet deputet në emër të Partisë SocialDemokrate.
Zgjedhjet e së dielës në qarkun e Dibrës u dhanë nga dy mandate PS dhe PD, ndërkohë që gara e ashpër u zhvillua për vendin e tretë mes PDIU-së dhe LSI, të cilat fituan secila nga një mandat. Rreth 6 mijë dibranë duket se refuzuan të votonin.
Qarku i Kukësit i dha dy mandate Partisë Demokratike në zgjedhjet e së dielës duke ruajtur rezultatin e vitit 2013, por diferenca mes socialistëve dhe demokratëve është shumë më e ngushtë se sa në zgjedhjet e kaluara. Rreth 10 mijë kuksianë bojkotuan kutitë e votimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn